ตลาดหุ้นเอเชียเขียวยกแผง หลังดาวโจนส์ปิดบวก รับดัชนีชี้นำศก.สหรัฐฯพุ่งเกินคาด
ตลาดหุ้นเอเชียเขียวยกแผง รับดัชนีชี้นำเศรษฐกิจสหรัฐฯ (LEI) พุ่งขึ้นเกินคาดในเดือนตุลาคม
21 พ.ย. 2560

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดบวกเมื่อคืน ขานรับดัชนีชี้นำเศรษฐกิจของสหรัฐที่พุ่งขึ้นเกินคาดในเดือนต.ค.
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 22,456.79 จุด เพิ่มขึ้น 195.03 จุด, +0.88%  ดัชนี HSI ตลาดหุ้นฮ่องกงเปิดวันนี้ที่ 29,369.69 จุด เพิ่มขึ้น 109.38 จุด, +0.37% ดัชนี TAIEX ตลาดหุ้นไต้หวันเปิดวันนี้ที่ 10,688.22 จุด เพิ่มขึ้น 23.67 จุด, +0.22% ดัชนี KOSPI ตลาดหุ้นเกาหลีใต้เปิดวันนี้ที่ 2,533.85 จุด เพิ่มขึ้น 6.18 จุด, +0.24% ดัชนี FTSE STI ตลาดหุ้นสิงคโปร์เปิดวันนี้ที่ 3,394.16 จุด เพิ่มขึ้น 7.57 จุด, +0.22% ดัชนี FBMKLCI ตลาดหุ้นมาเลเซียเปิดวันนี้ที่ 1,718.83 จุด เพิ่มขึ้น 0.47 จุด, +0.03% ดัชนี PSE Composite ตลาดหุ้นฟิลิปปินส์เปิดวันนี้ที่ 8,339.81 จุด เพิ่มขึ้น 17.83 จุด, +0.21% ดัชนี SSE Composite ตลาดหุ้นจีนเปิดวันนี้ที่ 3,382.36 จุด ลดลง 10.04 จุด, -0.30%
ทั้งนี้ Conference Board ระบุว่า ดัชนีชี้นำเศรษฐกิจ Leading Economic Index (LEI) ประจำเดือนต.ค.พุ่งขึ้น 1.2% มากกว่าที่นักวิเคราะห์คาดการณ์ว่าดัชนีจะปรับตัวขึ้นเพียง 0.6%
อนึ่ง ดัชนี LEI ถือเป็นดัชนีบ่งชี้ความแข็งแกร่งของเศรษฐกิจสหรัฐ โดยคำนวณจากตัวเลขเศรษฐกิจ 10 รายการ ซึ่งรวมถึง คำสั่งซื้อใหม่ของภาคการผลิต, ราคาหุ้น และตัวเลขผู้ขอรับสวัสดิการว่างงาน
นอกจากนี้ นักลงทุนยังจับตาข้อมูลเศรษฐกิจที่สำคัญของสหรัฐในวันนี้ ซึ่งได้แก่ ดัชนีกิจกรรมเศรษฐกิจทั่วประเทศเดือนต.ค.จากเฟดชิคาโก และยอดขายบ้านมือสองเดือนต.ค.